
	Rīkojuma projekts
 Par paredzētās darbības "Vēja elektrostaciju parka "K2 Ventum" būvniecība Dienvidkurzemes novada Sakas pagastā un elektropārvades pieslēguma izveide Dienvidkurzemes novada Sakas pagastā un Kuldīgas novada Alsungas pagastā" akceptu
	Iebildums
Enerģētikas un vides aģentūras 2025. gada 30. septembra atzinuma Nr. 10.7/9/2025 "par vēja parka K2 Ventum būvniecības Dienvidkurzemes novadā un elektropārvades pieslēguma izveides Dienvidkurzemes novadā un Kuldīgas novadā ietekmes uz vidi novērtējuma ziņojumu" 3.4.6. punktā norādīts, ka Ierosinātājai jāņem vērā, ka VES 1, 2, 3, 7 un 12 būvniecība zemes vienībā ar kadastra apzīmējumu 6486 013 0093 iespējama tikai tad, ja Ierosinātāja izsolē iegūs tiesības minētajā zemes vienībā veikt VES būvniecību.
Zemkopības ministrija vērš uzmanību, ka, pamatojoties uz zemkopības ministra 2025. gada 9. maija rīkojumu Nr. 93 "Par jaunu vēja parku izveides apturēšanu", akciju sabiedrība "Latvijas valsts meži" ir apturējusi procesu par jaunu apbūves tiesības izsoļu plānošanu vēja parku ierīkošanai akciju sabiedrības "Latvijas valsts meži" pārvaldīšanā esošajā valsts meža zemē. Līdz ar to jaunas izsoles par vēja parku ierīkošanas izpēti un ierīkošanu Zemkopības ministrijas valdījumā esošajā valsts meža zemē šobrīd vairs netiek plānotas.
Ņemot vērā minēto, Zemkopības ministrija nepiekrīt vēja elektrostaciju izbūvei Zemkopības ministrijas valdījumā esošā nekustamā īpašuma "Valsts mežs Rudupe" (kadastra Nr. 6486 013 0093) sastāvā ietilpstošajā zemes vienībā ar kadastra apzīmējumu 6486 013 0093.

